Datasets:
LocalDoc
/
AzTC

Dataset card Data Studio Files
xet
 Community
Search is not available for this dataset
text
stringlengths
10
518k
Qeyd olunub ki, bu müddətdə Xocalıya 50 ailənin köçürülməsi planlaşdırılır.
“Rusiya ilə müharibəyə hazır olmalıyıq”.
Bu barədə Norveçin müdafiə naziri Byorn Arild Qram deyib.
O bildirib ki, nə qədər istəsələr də, Ukraynada müharibə yaxın vaxtda bitməyəcək:""“Biz Rusiyanın Finlandiya və İsveçin NATO-ya qoşulmasına cavab olaraq addım atmasına və vəziyyəti daha da gərginləşdirməsinə hazır olmalıyıq”.
“Rusiya təhlükəsi uzun müddət aradan qalxmayacaq.
Avropa buna hazır olmalıdır”, - nazir söyləyib.
Qeyd edək ki, bundan əvvəl NATO Hərbi Komitəsinin rəhbəri admiral Rob Bauer alyansın Rusiya ilə müharibəyə hazır olduğunu bildirib.
Almaniyanın müdafiə naziri Boris Pistorios isə söyləyib ki, qarşıdakı illərdə Rusiya ilə alyans arasında savaş başlaya bilər.
NATO baş katibi Yens Stoltenberq isə bildirmişdi ki, alyans Rusiya ilə müharibənin qarşısını almağa çalışır.
Daha əvvəl Böyük Britaniya Silahlı Qüvvələrinin Baş Qərargah rəisi Patrik Sanders Rusiya ilə müharibəyə hazır olmaqla bağlı əhaliyə xəbərdarlıq edib.
NATO-nun baş katibi Yens Stoltenberq isə Rusiya iqtisadiyyatının uzunmüddətli müharibəyə hazırlandığı barədə açıqlama verib.
İtaliya çempionatı yanvar ayının nəticələrinə əsasən ən yaxşı futbolçunu seçib.
Turnirin mətbuat xidmətindən verilən məlumata görə, Turin “Yuventus”unun mərkəz hücumçusu Duşan Vlahoviç fərdi mükafat alıb.
Serbiyalı qolkiper ötən ay A seriyasında dörd oyunda iştirak edib.
Bu görüşlərdə üç dəfə qalib gəlib, bir dəfə heç-heçə edib.
İtaliya çempionatının bu mövsümündə Vlahoviç 21 oyun keçirib.
Forvard 12 qol (biri penaltidən) və üç məhsuldar ötürmə ilə yadda qalıb.
Aktyor Conni Depp “Karib dənizinin quldurları” filminin franşizasına qayıda bilər.
Bu barədə özünün “X” sosial şəbəkəsi hesabında “MyTimeToShineHello” ləqəbli film insayderi məlumat verib.
İnsayderin sözlərinə görə, “Karib dənizinin quldurları” filminin altıncı hissəsinin bir qismi Haiti adasında cərəyan edəcək.
Qeyd olunur ki, filmin qadın qəhrəman haitili şəxs olacaq.
Conni Depp isə filmdə ikinci dərəcəli rolu ifa edəcək.
Səudiyyə Ərəbistanının Xarici İşlər Nazirliyi bu gün yaydığı bəyanatda Qəzzanın cənubunda yerləşən Rəfah şəhərində İsrailin hərbi əməliyyat keçirməsi ilə bağlı xəbərdarlıq edib.
“Azad İran” “Telegram” kanalının məlumatına görə, Rəfah Qəzzada qaçqın düşmüş yüz minlərlə insanın son sığınacağıdır.
Qeyd olunub ki, bu şəhərə İsrailin hücumu təhlükəli nəticələrə səbəb olacaq.
Azərbaycanda çıxış edən daha bir legionerdə “Hepatit” virusu aşkarlanıb.
Sportinfo.az xəbər verir ki, I Liqada mübarizə aparan “Araz Saatlı”nın müdafiəçisi Tahiru Bahın tibbi analizi neqativ çıxıb.
Aşağı liqanın debütantı ilə mövsümün əvvəlində birillik müqavilə imzalayan nigeriyalıda “Hepatit B” aşkarlandığından, ölkəmizdən ayrılmalı olub.
Anoloji hadisənin daha öncə “Kəpəz”də baş verməsini xatırladaq.
Nigeriyalı hücumçu Abdulla Şuaybu eyni problemə görə ötən ilin sentyabrında Azərbaycanı tərk edib.
Bu gün ən çox tıxac probleminin hiss edildiyi istiqamətlərdən biri, bəlkə də birincisi Bakı-Sumqayıt yoludur.
Hər gün minlərlə insan bu yolda tıxacla üzləşir.
Sözügedən yolda vətəndaşların üzləşdiyi tıxac probleminin həlli istiqamətində müəyyən tədbirlər görülüb və proses davam edir.
Sumqayıtı Bakı ilə birləşdirən sürət qatarı mövcuddur.
Avtobuslar üçün yeni zolaq çəkilib.
Həmçinin yanvarın 21-dən Sumqayıtdan Bakıya - metronun “Avtovağzal” stansiyasına ekspress avtobuslar gəlir.
Lakin Sumqayıt və bu yol üzərindəki digər yaşayış məntəqələrinin sakinlərinin tıxac problemi hələ də tam olaraq həllinin tapmayıb.
İnsanlar yollarda sıxlıq olmasından narazıdırlar.
Bəs bu problemin həlli üçün daha nələr edilə bilər?
“Kaspi” qəzeti bu sualın cavabını ekspertlərdən öyrənməyə çalışıb.
Qatarların sayı artırılmalıdır""Nəqliyyat məsələləri üzrə ekspert Rauf Ağamirzəyev “Kaspi”yə açıqlamasında bildirdi ki, bu məsələ kompleks şəkildə həll olunmalıdır:“İntensivliyi artırmağa ehtiyac var.
Bakı ilə Sumqayıt arasında dəmir yolu mövcuddur, hazırda xətt üzrə yeddi qatar hərəkət edir.
Altı qatarın da gəlməsi nəzərdə tutulub.
Həmçinin stansiyaların sayını artırmaq planlaşdırılır.
Bu, indiki vəziyyətdə müsbətə doğru dəyişiklik deməkdir.
Amma qatarların sayını yenə də artırmağa ehtiyac var”.
Nəzarət tədbirləri sərtləşdirilməlidir"R.Ağamirzəyevin fikrincə, Bakı-Sumqayıt yolunda ümumi tıxaca səbəb kütləvi avtomobillə şəhərə daxil olmaq, həmçinin qeyri-qanuni sərnişin daşımasıdır:“Bunun çıxış yolu daha çox sərnişin daşıyan ictimai nəqliyyat növlərinin inkişafıdır.
Fərqli nəqliyyat növləri olmalıdır.
Amma avtobus zolaqlarında sərt nəzarətə ehtiyac var.
Bu zolağa daxil olmanın cəzası ağırlaşdırılmalıdır”.
Ekspert bildirdi ki, son illər insanlar daha çox şəxsi nəqliyyatdan istifadə edirlər:“Bunun da obyektiv səbəblərindən biri ictimai nəqliyyatın keyfiyyətinin aşağı səviyyədə olmasıdır.
Düşünürəm ki, bu sahəyə daha çox investisiya yatırmaq lazımdır”.
Manatlıq taksilərdən imtina etmək üçün"R.Ağamirzəyev qeyd etdi ki, hələ ekspress avtobuslar yenidir:“Mövcud qanunvericiliyə görə, avtovağzaldan avtovağzala prinsipi tətbiq olunur.
Çünki Sumqayıt ayrıca bir şəhərdir.
Ona görə şəhərin digər nöqtələrinə hərəkəti mümkün deyil.
İnsanlar manatlıq taksilərə alışıb.
Onları daha rahat və təhlükəsiz olan avtobusa yönləndirmək üçün təbliğatı aparılmalıdır.
Çünki manatlıq taksilər tıxaca mənfi təsir göstərir”.
Baş planda bu nüanslar var"Müsahibimiz düşünür ki, bu məsələlər zamanla öz həllini tapacaq:“İkinci mərhələ relsli nəqliyyat - tramvayın çəkilməsi, şəhərətrafı elektrik qatarının şəhərdə fərqli nöqtələrdə yeni stansiyalarının açılmasıdır.
Bakının yeni təsdiqlənən Baş planında bu nüanslar var.
Həmçinin daşıyıcıların vəziyyətinin yaxşılaşdırması yönündə brutto xərc müqavilələrinə keçilməlidir.
Ekspress avtobuslarda tariflər müəyyən olunub.
Amma biznes modeli dəyişməlidir.
Bu da hər kilometrə görə subsidiya ayrılması deməkdir.
Bunları mərhələli şəkildə həll etməklə bugünkü mürəkkəb vəziyyəti müsbətə doğru dəyişmək mümkündür”.
Tək Bakı və Sumqayıt əhalisi deyil"R.Ağamirzəyev bildirdi ki, Bakı-Sumqayıt yolunu düzəltmək üçün şəhər girişlərini də nizamlamaq lazımdır:“Bakı-Sumqayıt yolu, xüsusən də Xırdalana qədər olan yol həm də şimal sərhədinə tərəf getmək üçün istifadə edilir.
Ona görə hərəkət edənlər tək Bakı, Xırdalan, Sumqayıt əhalisi deyil.
Bu da nəqliyyat axınına təsir edir.
Bakıya daxil olmağa da nəzarət etmək lazımdır.
Şəhərin girişlərində parkinq nöqtələri qurulmalıdır ki, insanlar avtomobillə gəlsə də, park edib ictimai nəqliyyata yönəlsin”.
Qəsəbələrə, kəndlərə döndükdə problemlər yaşanır"Nəqliyyat məsələləri üzrə ekspert Yasin Mustafayev isə məsələnin həllini nəzarət kameralarında görür:“Avtobus zolaqlarında kamera ilə müşahidə edilməyən nöqtələr var, həmin kor nöqtələrdə avtomobillər zolaqlara daxil olurlar.
Qəsəbələrə, kəndlərə döndükdə problemlər yaşanır.
Bunun üçün də kameraları artırmaq və nəzarəti gücləndirmək lazımdır.
Elə olmalıdır ki, polis nəzarət etmədikdə də problem yaranmasın.
Kameraların funksionallığı təmin olunmalıdır.
Hazırda qayda pozuntusu avtomatik qeydə alınmır”.
İnsanlar avtomobillə daha sürətlə gedir"Y.Mustafayev dedi ki, insanları taksilərə möhtac qoymamalıyıq:“İctimai nəqliyyatın işini optimallaşdırmasaq, yenə də bir manatlıq taksilər öz effektivliyini saxlayacaq.
Çünki vətəndaş baxır ki, avtobusla gedəndə vaxt itirəcək, tıxacda ilişib qalacaqsa, həmin yolu taksidə oturaraq rahat şəkildə getməyə üstünlük verir.
İnsanlar fərdi avtomobillə də, avtobusla da eyni vaxta gedir.
Hətta avtomobillə daha sürətlə gedir, çünki avtobus dayanacaqlarda dayanır.
Əgər hər iki halda tıxacda qalacaqsa, şəxsi avtomobilə üstünlük verirlər.
Buna görə də hər gün avtomobil alan insanların sayı artır”.
İnfrastruktur yaradılsa, mümkün olar"Müsahibimiz avtobusların Bakı daxilində hərəkət etməsi fikrinə də münasibət bildirdi:“Ekspress avtobusların şəhərə daxil olması hazırda mümkün deyil.
Amma gələcəkdə 20 Yanvar, “Şamaxinka” və digər istiqamətlərdə də avtobus zolaqları və digər infrastruktur yaradıldıqdan sonra artıq şəhərə daxil ola bilərlər.
Yaxud da avtovağzaldan insanları şəhərə aparan avtobuslar təyin edilər”.
Yeddi milyon sərnişin daşınıb"“Azərbaycan Dəmir Yolları” QSC-nin mətbuat katibliyi şöbəsinin rəisi Sənubər Nəzərovanın sözlərinə görə, insanlar Bakı-Sumqayıt yolunda tıxaca düşməmək üçün qatarla hərəkət edir və belə sərnişinlərin sayı hər il daha da artır:“Hazırda doqquz qatarımız var.
Test edildikdən sonra dövriyyəyə buraxılacaq.
Keçən il yeddi milyon sərnişin daşınıb.
2022-ci ildə 5,2 milyon idi.Deməli, sərnişinlər xidmətdən razıdır.
Çünki sərnişin tıxaca düşmədən, yolda heç bir maneə və ya təhlükə ilə qarşılaşmadan Bakıya rahat gəlib çatır”.
Havaların soyuması ilə revmatizm (kəskin revmatizmal qızdırma) xəstələrinin çətin günləri başlayır.
Oynaq ağrılarından şikayətlər çoxalır, xəstələrin həyat keyfiyyəti aşağı düşür.
Narahatedici məqam isə odur ki, bu xəstəlik xeyli cavanlaşıb.
Əvvəllər oynaq ağrıları ilə bağlı şikayətləri yaşlı nəsildən eşidirdiksə, indi gənclərdə də bu xəstəliyin simptomlarına tez-tez təsadüf edilir.
Bəs son vaxtlar revmatizmin geniş yayılmasının və cavanlaşmasının səbəbi nədir?
“Kaspi” qəzeti növbəti məqaləsində bu və digər suallara cavab axtarıb.
Bütün oynaq şikayətləri revmatizm deyil""Həkim-revmatoloq Aysel Ağalarova “Kaspi” qəzetinə bildirib ki, havada rütubətin çoxalması bəzi insanlarda sümük-oynaq şikayətlərinə səbəb ola bilər.
Amma bütün oynaq şikayətləri revmatizm deyil:“Havanın temperaturu soyuduqda, xarici atmosfer təzyiqi aşağı düşür.
Oynaq boşluğundakı təzyiqlə xarici atmosfer təzyiqi uyğun gəlmədiyinə görə, oynaqlar ağrımağa başlayır.
Məsələn, revmatoloji xəstəliklərdən revmatoid artrit, osteoartrit (oynaq duzlaşması) kimi xəstələrdə bu şikayətlər daha çox olur.